JEŠKIJO 


SIMBOLIKA SLIKE S NASLOVNE STRANE 


Povratak s praznika... 


Na licima sja radost... Kako su to bila divna lutanja po 
prirodi! 

Koliko smijeha u večerima dok su sjedili oko vatre u pla- 
ninskoj kolibi!... 

— »Sjećaš li se kad smo bili gore? Bio sam mrtav umoran 
kad smo se vraćali s onih plarina. Ali kakvi divni vidicil.., 1 
kakva je to bila radost što smo svi zajedno!... 

— Imaš pravol... Bili smo zaista divna grupa... 

Puni tjelesnog i duševnog zdravlja vraćaju se sada na sve- 
učilište, u radionicu ili ured, | 

spremni da u svoj rad za čovjekovo dobro unesu jednaki 
žar i jednaki smiješak. 

Zašto bismo ovim mladim ljudima osporavali pravo da sa- 
čuvaju svoje oduševljenje i u svakodnevnim dužnostima?... 


Povratak s praznika... 


Da li i na mom licu sja radost nakon par mjeseci praznika 
koje uživam kao student 

ili nakon dva tri tjedna godišnjeg odmora, ako sam zaposlen? 

Kakvo je moje tjelesno i duševno zdravlje? Je li mi koristila 
to što sam proveo neko vrijeme u planinama ili u ravnici, na 
putovanju ili na moru? ' 


Ovo je čas da napravim obračun ,,dobitaka i gubitaka". Di- 
jete se za to slabo brine, a veliki broj mladih i odraslih ostaju 
dugo djeca... 

Pred Bogom ću ispitati prošlost, uspjehe i neuspjehe, ne zato 
da.na tome ostanem, nego da se pobrinem da budućnost bude 
bolja. 

Pred ljudskom zajednicom ispitat ću što sam dao drugima 
i dobro koje im nisam dao ili zlo što sam ga posijao. 

Na kraju bilance zahvalit ću Bogu ili ću pred Njim priznati 
svoju krivnju prije nego započnem novu etapu, 

kako bih postao bolji Gospodinov učenik i bolji brat ljudima... 


FP. E. 


GOSPINO OGNJIŠTE 


ČASOPIS ŽA KRŠĆANSKI- ZIVOT 
God. HI — broj 1 listopad 1968 


+ KUŠNJA VJERE + 


»Kad bi Bog postojao, on to nebi dopustio. 
U protivnom slučaju ne bi bio dobar. 
Što kažete na to vi vjernici?« 

Ovaj me refren već počinje zamarati. 

Prije svega, u devet od deset slučajeva to nije proživ- 
ljeno. Oni koji uistinu trpe nemaju ni volje ni snage da 
filozofiraju. 

Claudel je u udobnom domu meditirao o Jobovoj knjizi 
i bjesnio nad njom... Mislioci koji se skandaliziraju nad 
problemom gladi obično dobro jedu. Jer bez jela ne bi 
mogli ni o čemu pisati. 

Ako hoćemo raspravljati o smrti, moramo biti dobrog 
zdravlja. Samo oni koji vide mogu žaliti slijepce. Imaju 


oli oni stvarno pravo da kažu svoje mišljenje? 


Ali Pćguy ili Lćon Bloy, da spomenemo samo njih, 
nisu posrnuli u vjeri premda su bili siromašni, žrtve, bi- 
jedni i pretučeni. Naprotiv! 

Siromašna redovnica ili redovnik koji iz ljubavi žive 
životom bijednih i bespravnih koje njeguju, ništa ne go- 
vore nego trpe i mole. 

Zašto onda govorimo o tome? 

Zato jer je čovjek koji zna jači. 

Kod svake nove kušnje — neuspjeha, smrti ili bolesti 
— mi iz iznenađenja brzo upadamo u revolt. Instinktivno 
i razumski doživljavamo patnju kao nešto nenormalno, 
nepravedno i apsurdno. 

Vjera čini suvišnom dilemu treba li se ropski pokoriti 
ili djetinjasto pobuniti. Vjera znači razborito prihvaćanje. 

_Vjera se suprostavlja zlu 
. Jedino se vjera usuđuje nazvati stvari njihovim pra- 
vim imenom: uzrok svakog zla je na kraju krajeva grijeh. 

I rakija je dio stvaranja, i ona je dobra. Ali uz pomoć 
alkohola grijeh stvara pijane šofere, luđake i zaostalu 
djecu... 

Velike robne kuće su dragocjene, ali grijeh može iza- 
zvati takvu pohlepu da se zaboravlja na zdravlje proda- 
vača i sigurnost kupaca... 

Tvornica je divna, iz nje izlazi oplemenjena materija, 
ali ne i ljudske duše i pluća... 

Za taj anonimni grijeh za koji svatko može skinuti sa 
sebe krivnju, bilo bi djetinjasto kriviti Boga, njegovu šut- 
nju i njegovo nemiješanje. 

Bog sve ovo nije htio. 

On je stvorio svijet koliko je moguće najbolji. 

Svijet nije kazalište lutaka gdje milijarde konaca ovisi 
o njegovoj hirovitoj igri, .. 

nego je to organizirani svemir koji ide u susret svijetu 
duha, a prolazi kroz smrt, koja je drugo rođenje, isto tako 
normalno kao kad na dnu brazde umre zrno. 

Prirodni zakoni nemaju dušu: lišeni su nježnosti i ok- 
rutnosti te od čovjeka očekuju znak — ili — koji će u- 


smjeriti stvari ili prema ljubavi ili prema destruktivnoj, 


mržnji. | 

Mi smo u rukama vlastite odluke. Ali nismo sami. 

U bitki života uvijek nam se pridružuje neočekivani 
saveznik, ukoliko ga mi pozovemo. 


Bog nije htio patnju 
On je došao da bude s ljudima. Uvijek je bio na strani 
najprezrenijih. 
On se nije pravio kao da trpi, nego je prošao kroz pat- 
nju do kraja. Nije imao ni toliko sreće koliko Baraba. 

Potpunim krahom koji je doživio i kroz koji je prošao, 
pokazao nam je lik Boga kakvog nije izmislila ni jedna 
ljudska religija: 

Bog se ne slaže s patnjom. On svim silama nastoji ot- 
kloniti ono što nam nanosi zlo: grijeh, smrt, ljudsku zloću 
i okrutnost događaja. 

U tome se očituje njegova božanska snaga. On je u 
stanju i nesreću okrenwti na dobro. 

On može uništiti i naše grijehe i samljeti ih u mlinu 
poniznog prijateljstva. 

Tko će se još usuditi jadikovati ako je On s nama? 

Bogu nikad nitko nije bezvrijedan. 


Naličje stvari 


Reći ćemo vam nešto o Beatrici, defektnoj djevojčici, 
malom svežnju bezobličnog mesa u kojem stanuje duša... 
Njeni roditelji i prijatelji čine sve da joj život bude pod- 
nošljiv. 

Jednoga dana vratila se iz škole s pitanjem: učiteljica 
je upotrjebila izraz kojem nije razumjela smisao: »Biti ro- 


ođen pod sretnom zvijezdom«. Majka joj je, krijući svoje 


ganuće, objasnila: ima ljudi kojima sve polazi za rukom, 
koji imaju sreće... | 

Beatrica je prekine sjajući od radosti: — »Znači, ma- 
ma, da sam ja rođena pod sretnom zvijezdom!« 

Hvala. Beatrice! 

Ti si svladala patnju. Gledajući tvoju radost sami po- 
stajemo bolji. Napravila si čudo pred našim očima: pre- 
tvorila si zlo u dobro. Kao što se metalna šipka povlači, 
tanji, topi i ponovo vraća pod pritiskom valjka, kao ukro- 
ćena zmija, tako se čini da patnja mrvi našu vjeru. No 
ona je obrađuje da bi više vrijedila. 

Blago onom vjerniku koji zna da je njegova patnja 
korisna! 


_ 


Kao jedna druga djevojčica slijepa od rođenja kojoj 
je otac uskliknuo: 

»Kad bi postojao Bog, ti bi sada gledala«,y a ona mu 
odgovorila: »Šuti, tata, ja vidim jasnije nego ti«. 


F. N. D. 


$ Nevjernik me je poučio o Bogu # 
Nevjernik me je poučio o Bogu. 
Njemu djelomično dugujem svoj pogled prema Bogu 
i način kako pokušavam živjeti Gospodinom 
i sa svojom braćom. 
Nevjernik mi je dao da osjetim 
kako su riječi presiromašne da izraze Boga. 
Svojim pitanjima, nijekanjima ili šutnjom 
otkrio mi je koliko sam izložen opasnosti da Boga 
prikažem skučenom slikom, preuskom za Božje biće 
i za traženja naših suvremenika. 


Pomogao mi .je da shvatim koliko je Bog drugačiji, veći. 
Ulio mi je neugasivu žeđ 

da dublje upoznam Boga. 

Nevjernik mi je dao da osjetim 

kako i djela — moja d 
i drugih kršćana —— mogu izobličiti Boga, 

ili su nedovoljna da vjerno izraze 

njegovu prisutnost u našem životu. 


velikodušni jim divim, 

koji će možda biti blijedi odsjaj 

neograničenosti Božje Ljubavi. 

Nevjernik me na svoj način 

zove da otkrijem Božju nadarenu stvarnost, 
neograničenost njegove ljubavi. 

Svojim nepoznavanjem ili odbijanjem premalenog Boga 


kakvog mu prikazuju naše riječi ili život, 
nevjernik se poziva na istinskog Boga 
i potiče nas da ga tražimo u istini. 
On je često ferment koji razara idolopoklonstvo 
i izazov da se okrenemo živom Bogu. 
jedan svećenik 
»Equipes Enseignantes« 
br. 3 (66-67) 


e Zar ne bih mogao živjeti neovisno o Bogu *e 

Jedan izvrstan mladić, pri kraju sveučilišnih studija, 
došao mi je reći: 

»Kršten sam, ali nisam primio nikakvu vjersku pouku. 
Da li biste mi mogli protumačiti kršćansku vjeru?« 

Tokom naših razgovora taj je mladić došao do osobnog 
uvjerenja o Božjoj opstojnosti. Međutim, nije se mogao 
uzdržati a da ne doda: 

— Ne mislite li da čovjek može dostajati sam sebi i 
živjeti neovisno o Bogu? | 

— Tvoja je reakcija razumljiva. U tim godinama osje- 
ćaš u sebi takove životne sile da vrlo lako zamišljaš život 
koji bi se neovisno razvijao. Ali misliš li da se tvoj život 


može razvijati bez pomoći drugih ljudi? 


— Naravno, ne! Pri koncu svojih studija na Ekonom- 
skom fakultetu duboko sam svjestan ovisnosti svakog čo- 
vjeka o radu drugih ljudi. 

— Načelo »Čovjek može biti sam sebi dovoljan« mora 
se, dakle, u znatnoj mjeri ispraviti. Izolirati se znači um- 
rijeti ili barem oslabiti, umanjiti se. 

— Slažem se! 

— Idimo dalje: nismo li mi jako ovisni o materijalnom 
svijetu koji nas okružuje? 

— Jest. Potreban nam je za hranu, odjeću, stan... Za- 
hvaljujući suncu i rezervama energije koje posjeduje ze- 
mlja ne stradavamo od hladnoće... Zrak nam je nužno po- 
treban za disanje i život... 


o. Evo, dakle, još jedan razlog za ozbiljan ispravak 
načela: čovjek \može sam sebi dostajati. Vidiš, mene ta 
mnogostruka ovisnost pripravlja da s lakoćom shvatim i 
prihvatim činjenicu da mi je Bog potreban: bez Njega ne 
mogu u punom smislu živjeti niti uspješno raditi. 

— Ali, priznajte, u mojim godinama teško je dopustiti 
da čovjek bude ovisan o nekom Gospodaru! 

— Možda kod toga treba da premijeniš svoju zamisao 
Boga i da prestaneš gledati u njemu nekog Vladara. Krist 
nam ga je objavio kao Oca, i to je čak bitni smisao nje- 
gove poruke. 

— Ne zapađamo li onda u paternalizam, koji je danas 


tako izvan mode? 

— Za nekoliko godina ti ćeš sam postati ocem. Zar će 
paternalizam nadahnjivati tvoj odnos prema djetetu? 
e Nikako! S djetetom, kome ćemo moja žena i ja dati 
život i koje će o nama biti ovisno radi života koji se u 
njem razvija, postupat ćemo s ljubavlju i s punim pošito- 
vanjem njegove osobnosti. | | 

— Zar će mu tvoje intervencije biti na smetnju? 

— Nadam se da će one pomoći da se do punine razviju 
darovi koje posjeduje. 

— Time upravo izričeš ono što kršćanska vjera tvrdi 
o Bogu, a to shvaćanje, nažalost, vrlo malo kršćana po- 
znaje i predaje drugima. 

— Ipak, vi ste me naučili glavnu kršćansku molitvu: 
»Oče naš... budi volja tvoja...« 
| — Očeva volja je upravo to da nam pomogne, a ne da 

nas koči. On bez prestanka nastoji da se u nama razviju 

talenti koje nam je dao za službu bližnjemu i njegova je 
| želja da nas dovede do punine života ovdje na zemlji, a 
Još više iza smrti. 

— Ateist, čini se, ne trpi zbog toga što živi bez Boga. 

— Mogu dugo živjeti, a da mi manjak vitamina neće 
vidljivo pokvariti zdravlje i zadati mi smrt... Zaista, koliki 
ateisti nesvjesno traže Boga pridajući relativnim stvarima 

crte apsolutnog: znanosti, umjetnosti, ljubavi, ljepšem vre- 
menitom životu čovječanstva itd. Radi toga ja volim ate- 
iste i rado im pomažem da otkriju pravog Boga. 

— Ipak, mi imamo moć da se okrenemo od Njega. 

— Da, kao što i dijete može zanijekati očinsku ljubav 
sa željom da samo sebi bude dostatno... Ali također ima- 
mo moć da se okrenemo k Njemu i da Ga ljubimo... Zar ne 
da ćeš to i ti očekivati od svog djeteta?... 

Ovim si mi pitanjem pomogao da bolje shvatim onu 
Gospodinovu riječ: »Budite kao djeca«... 

FP. be 
+ Povratak Bogu # 

Na stranicama punim psiholoških opažanja i poezije 
opisao nam je Jacques de Bourbon Busset kako se povra- 
tio vjeri zahvaljujući najviše predanoj ljubavi i razumje- 
vanju svoje žene. 

U dobi od 40 godina zahvalio se na svojoj službi u mi- 
nistarstvu, napustio Quai d'Orsay i otišao na selo da se 
potpuno posveti pisanju. 

Evo nekoliko izvadaka iz njegove knjige »NEPOTPU- 
NA PRIZNANJA« (»Les aveux infćdeles«, Galimard, Paris) 

... Kad mi je bilo šesnaest godina, stavio sam Boga u 


* zagradu jer mi je njegovo postojanje smetalo. Govorio 


sam samom sebi: »Kasnije ću to raščistiti. Sada me zovu 
preči zadaci. Kada bih produbio taj problem, svi bi ostali 
izgledali beznačajni«. 

Odbijao sam Boga da bih se bez grižnje savjesti i bez 
skrupula odao onome što sam nazivao djelovanjem (str. 
171.). 

... Oboje smo (on i žena) išli u susret daljinama pra- 
ćeni nekom trećom osobom kojoj je jednako teško dati ime 
kao i šutke preći preko nje: praćeni Bogom. 

Nelagodnost što sam je osjećao pred tim imenom odu- 
vjek mi je izgledala sumnjiva. Vjerojatno zato što me je 
samo to ime ispunjavalo neizvjesnošću, sumnjom da je 
više nego obična riječ i da pripada nekom. 


Nekom tko je sumnjiv, izvanredno sumnjiv, za koga 
se sumnja da postoji i zato se s njime postupa kao s od- 
bačenim. 

Tako sam dao drugo ime onome koji me je uznemira- 
vao. Nazvao sam ga »Nepoznati«. 

To me je dovelo u udoban položaj i prištedjelo mi trud 
da prije vremena zauzmem stav (str. 168—170). 

... Katkad mi je Krist izgledao previše realan, previše 
živ, i tada sam žalio za Nepoznatim, čija me sablasna sjen- 
ka nije tako smetala. 

Katkad sam, opet, žalio što ne osjećam na svom rame- 
nu nečiju očinsku i bratsku ruku. 

Primijetio sam da sam zauvijek odbacio udobnost ag- 
nostika. Bio sam stupio u krajeve nemira i to mi je da- 
valo sigurnost. 

Napokon sam prestao biti stroj za ideje koji je zado- 
voljan svojim funkcioniranjem. 

Osjećao sam da po vjeri rastem (str. 223). 

Kada si ti uza me i kad te promatram, odjednom pre- 
poznajem profil svih žena, 

koje su prije tebe, klečeći na kamenim pločama, shva- 
tile da je darivanje dobitak a ludost da je mudrost, 

koje su se uvijek i svagdje, jer su više voljele trpjeti 
nepravdu nego je činiti, stavljale na stranu žrtava, a ni- 
kada na stranu krvnika. 

U ovom času više bih volio da ja izgubim svoju vjeru, 
nego ti svoju... 

Čak i u tami živimo pod pogledom nekoga tko nas ra- 
zumije. 

Trudimo se da budemo jedno uz drugo, da se vidimo 
i ljubimo se u svjetlu. 


Za nas koji smo jedno uz drugo uzrasli u tlo sve je je- 
dnostavno i zamršeno, kao kod hrastova koji nas okružuju 
i koji će nas nadživjeti... (str. 231—233). 

| F.N. D. 


$ [Iskrice # 


— Učiniti djelo ljubavi čovjeku što trpi. najveća je stvar, temelj je 
lo svakog duhovnog života. (Ivan Merz) 


Iskazati djelom ljubav čovjeku koji trpi znači iskazati ljubav samom 
Kristu koji je rekao: ,,Štogod učiniste jednom od ove moje najmanje 
braće, meni učiniste.“ (Matej, 25, 40)... Svaki dan susrećem Krista koji 
trpi u mojoj braći... To je onaj teško sakati prosjak iz kojeg vapije 
bijeda tako da uopće nije potrebno da na sebe privlači pažnju tužalj- 
kama, a ipak “sam prošao kraj njega kao kraj zida, jer ,nisam imao 
sitnog novca"... Da li bih Kristu ponudio sitniš?... To je ona teško bo- 
lesna rođakinja ili prijateljica koja je uzeta i prikovana uz krevet, a 
ja nemam vremena da je posjetim jer moram ići na utakmicu, na izlet 
ili u kino, gdje ću gledati film o nekoj bludnici ili o nekom probisvi- 
jetu.. Krist kraj mene svakodnevno trpi, možda u mojoj neposrednoj 
blizini. Jesam li ga prepoznao u svojoj umornoj ženi, svojem bolesnom 
bratu u rastuženoj majci? [suse, često sam bio ravnodušan prema 


Tebi koja trpiš u mojoj braći, Oprosti mi i daj da moje srce dozrije 
za nesebičnu i djelotvornu ljubavi 


— Postoji samo jedan humanizam, za koji diviti se Bogu predstav- 
lja isto tako važnu dimenziju kao zagospodariti svijetom. (P. Danielou) 


Današnje čovječanstvo nastoji da zagospodari svijetom, a to se 
točno poklapa s Božjim planovima, što se vidi već na prvoj stranici 
Svetog pisma... Mogu biti sretan što moja generacija kroči velikim ko- 
racima prema tom cilju, t. ;. da zagospodari svijetom... Mogu se tome 
radovati, ali uz dva uvjeta: da to vladanje svijetom bude za dobro 
sviju, a ne samo na korist privilegiranih (pojedinaca ili država)... Dru- 
gi je uvjet: da se, postepeno otkrivajući toliko raznoliko bogatstvo 
svijeta, sve više divimo Stvoritelju u njegovu djelu; inače neće biti 
pravog humanizma, nego će čovjek sve više gubiti ravnotežu, jer će ca 
sve više zasljepliivati i privlačiti materija... Da li se brinem da u sebi 
ostvarim ta dva uvjeta: dobro sviju i poštivanje Boga?... Gospodine, 
zahvaljujući ljudskim otkrićima divim se sve više Tvom djelu i zbog 


toga Te sve više ljubim... F. L 


— Treba da imamo u svojoj vreći po kodno pjesmu za svaku nevo- 
lju. (Silvaneschi) 


Mevolje su različite: kišovito vrijeme bo krećemo na put, preslano 
ili zagorjelo jelo, prijatelj koji nas napušta, ispit koji smo temeljito 
pripremili, a na koncu neuspjeh, bolest koja vječno traje, smrt osobe 

koja nam :je prirasla srcu... A ipak nam Gospodin izrično poručuje: 
»Radujte se uvijek!" Neka se vaša nevolja preobrazi u radost, ne po 
vanjskim znakovima veselosti, nego po nutarnjoj pjesmi koja treba da 
se svojim riječima i svojom melodijom prilagodi nevolji... Kako bi bilo 
moguće da na svom životnom putu imam u svojoj vreći po jednu pje- 
smu za svaku nevolju kad me ne bi stalno pratio netko tko će mi u 
svakoj prilici govoriti o pouzdaju, nadi i ljubava?.., Gospodine, samo 


ti možeš biti taj životni pratilac... šo 


— Hiljadu poteškoća još ne sačinjavaju sumnju. (Newman) 


Dok radnik u svojoj radionici obrađuje željezo ili drvo, naići će 
možda na hiljadu poteškoća, ali on ne sumnja o svojim sposobnostima 
niti o rezultatu svog rada... Za svojim radnim stoiom student gleda 
kako sa svih strana iskrsavaju poteškoće; ako on sumnja u svoje spo- 
sobnosti,. izgubit će bitku prije nego se sukobi s poteškoćama... lsto 
se događa na području vjere: tkogod razmišlja, vidjet će kako polte- 
škoće iskrsavaju jedna za drugom, ali to nije dovoljno da u njemu 
stvori sumnju. Koliki ljudi kažu: ,lmam vjerske sumnje", dok oni, u 
stvari, samo nailaze na poteškoće, na probleme na kole bi željeli naći 


odgovor. Nije li i sa mnom tako? Poteškoće da razumijem ili proživ- 
ljavam vjeru još me znače sumnju... Ali tvoja pomoć mije potrebna, 
Gospodine, da ne probudim u sebi sumnju.., E 


— Moliti znači stvorenu volju osigurat sidrom Božje volje. (Ida 
Herwegen) 


Moliti ne znači tražiti da Bog popusti našoj volji (u kojoj često 
prevladavaju hirovi), nego znači svoj Život više vezati uz Bogo.., Nje- 
gova je volja da ja budem sretan: na zemlji tako da pomažem dru- 
aima, a na druaom svijetu da budem viečno sretan u Niemu... Gdje 
bih mogao zamislit: sicurnije sidro za svoj čamac koii odnose struje 
i valovi životo?... Ako tražim prile svega liubev kolom me Boa ljubi. 
kaka bi me struia mogla odvući daleko od njega?... Molitva nas sa- 
hire, umiruje i nrinravlia da u dubini svoje saviesti čujemo Božli nozv 
da «liedimo nieoovu voliu koiu nadahniuie samo niegova liuvbav pre- 
ma nama... Koliki udio ima ovebva molitva u našem život"? Ne pro- 
nuštam li se struji? Na koilem nodručin? Što mi govori Ron po moigi 
savjesti?... Gospodine, toliko osjećam potrebu. da se iače usidrim u 


tebi... sot 
l 

-— U srcu ako se nešto ne promijeni, 
U duši ako se teškoća ne prebrodi, 
Lađe nas nikuda neće odvesti 
i od svih naših događaja, ništa se neće dogoditi. (Jura] Jurjević) 


Htjeli bismo nekamo otići, pobjeći iz sive svakidašnjice. Zato putu- 
jemo brodom ili vlakom, jurimo automobilima ili avionima. Zato tra- 
žimo zaborav u društvu, u pijankama, na utakmicama i na kupališti- 
ma... Ali nam ne polazi za rukom da pobjegnemo od svoje patnje i 
bijede koju nosimo u srcu. Jer naša duša i srce nagriženi su i otrovani 
arijehom, i zato nam svakidašnjica izgleda tako siva... Tu nam može 
pomoći samo Spasitelj koji je za nas umro na križu... Da li kod njega 
tražim lijek za svoje duševne nevolje? Ili uvijek nekamo jurim i bježim 
noseći sa sobom bolesnu dušu?... Zašto mi grijeh toliko nagriza dušu? 
Ne događa li se to možda zato što je moj odnos prema Bogu pogre- 
šan, pa gledam u njemu suca, a ne Oca koji me ljubi?... Gospodine, 
molim te, izliječi i preobrazi moju dušu i srcel.., 


+ SAMO SE SRCEM DOBRO VIDI + 


Tu je misao izrekao Saint-Exupćry u svom djelu ,Mali kraljevi“, 
a trebala bi nas pratiti u Zivotu kao pjesma koja nam je uvijek lijepa 
| nova, koliko god puta je pjevan. 


Naravno da mi vidimo svojim očima, Trideset slika u sekundi \li 
više: dojmovi, sjene, boje i obrisi. Kakav neiscrpan arhiv mora da se 
nagomilao ngdje iza naših očiju! Tako bi moralo biti. Ali kako često 
mi vidimo, a ipak ne vidimo! Kako često satima i danima primamo 
slike, a da nisu iza sebe ostavile trago! Rilke je tu činjenicu ovako 
izrazio u pjesmi ,Tigar": ,Samo katkad se nečujno otvara zastor zje- 
nice, tada jedna slika ulazi, ide kroz nupregnutu tišinu udova, do srca 
gdje se gasi." 


Mi više ne.možemo pronaći milijune slika iz ranog djetinjstva, slika 
iz svakodnevnog života; samo par njih ie ostalo koje su nas pokrenule 
koie su nas na bilo koji način pogodile, 

Tako se sjećam jednog pogleda kroz ključanicu u Rimu: pogled 
na kupolu crkve sv. Petra koju je okruživao špalir cvijećo. Sjećam se 
na Taj Mahal na mjesečini, na jedno lice kod svjetla svijeće; na one 
žive slike koje dalje Zive u mom srcu. 

Ako svi imaju jednake oči, zašto se događa da svatko vidi svijet 
drugačije, da svatko doživljava svoj vlastiti svijet? Valjda ipak zbog to- 
ga što ga svatko vidi ,različitim očima". 

Stvarnost ima mnogo dimenzija, a što ćemo vidjeti 1 kako ćemo 
vidjeti, ovisi o mnogim različitim stvarima, o unutarnjim stavovima, 
držanjima i sudovima, Svaki slikar bojama koje stavlja na platno do- 
daje nešto svoje vlastito, nešto krvi svojega srca, i tek tako nastaje 
slika koja nešto znači. 


Na sličan način govorilo se o očima vjere, Ne kao da bi se kod 
krštenja pričvrstio. poseban predmet između nosa i obrva. Ali za čo- 
vjeka koji vjeruje da je Bog postao čovjekom, stvarnost | naš svijet 
poprimaju nove dimenzije: Komadić kruha je za njega nešto više nago 
jelo pečeno od brašna. On je ujedno uspomena i mogućnost zajed- 
nice s Kristom i zajednice među ljudima. Ruka i srce, usta i oči, us- 
jevi koji rastu i ptice na nebu, i sva stvarnost nosi za vjernika skriveni 
pečat koji se može odgonetnuti samo očima vjere. 


Površinu stvari možemo raspoznati prostim okom, ali bit ostaje ne- 
vidljiva. Da gledamo u dubinu, u ponore srca, ljubavi ili u ponore 
božjeg bica, za to je on sam naveo uvjete: ,Biaženi čista srca, jer će 
Boga gledati!" ' 

Bit stvari je nevidljiva za oči; samo se srcem dobro vidi. Katkada 
je ova činjenica ocita čak i u našem svakidašnjem zivotu. Covjek koji 
je bio ranjen i oslijepio u ratu oženi svoju njegovateljicu. Djevojka 
baš nije jako zgodna. Ali ona ga ljubi i preko njenih očiju počinje 
on opet gledati svijet, cvijeće, proljeće i more. Operacija, koja iz- 
nenada postaje moguća te bi mogla vratiti vid slijepcu, izgleda da 
priprema kraj njihovoj sreći. Operacija je uspjela, ali čovjek još uvijex 
nosi povez na očima. Mladi bračni par pozvao je nekoliko prijatelja. 
Svi su potišteni, Kako će slijepi muž reagirati kad skinu povez s nje- 
aovih očiju, kad opet bude mogao gledati? Što će on reći? 

Kad povez konačno padne, on otvori oči, pogleda oko sebe i nje- 
govo lice zasja od radosti: ,Kako ja ipak imam posebnu sreću," kaže 
on, «jedini sam među vama birao slijep, a izabrao sam najljepšu." 

To nije bilo neiskreno laskanje, jer je taj čovjek prvo saznao ono 
što je bitno, a što oči ne vide. Njegovo srce ju je prepoznalo prije 
nego ga je vid mogao prevariti. 

S ovom Saint-Exuperyevom melodijom lutao sam, eto, molo nao- 
kolo: zviždeći i pjevušeći, dodajući joj tu i tamo novu kadencu ili tri- 
ler, Ali na kraju se opet vraćaju rrvotne riječi u kolima je sve sadr- 
žano: , Samo se srcem dobro vidi." 


' B. AD. 
12 


$ Chagall, umjetnik i vjernik + 

Marc Chagall! Tko ne zna za ime i djelo ovog giganta 
suvremenog slikarstva? 

Rođen je u Vitebsku u Rusiji, u jednoj židovskoj za- 
jednici; prošle je godine bio navršio 80 godina. 

Njegov 80. rođendan pobudio je velik i zaslužen odjek. 
U Zurichu: izložba 280 Chagallovih platna dala je da sada 
najopsežniji presjek njegova stvaranja. U Louvreu: »Cha- 
gallova biblijska poruka«. U zakladi Maeght: 100 platna od 
1949 — 1967. U Toulousi: izložba »Chagall i i kazalište«. 

Chagall je umjetnik koji vjeruje te mu čitavo djelo do- 
biva hranu iz religiozne klime Biblije. 

Dok prikazuje uvijek presudne momente u ljudskom 
životu: rođenje, ljubav, smrt, u njegovim djelima živi sva 
duboka humanost Biblije. 

Najznačajinji je osnovni motiv njegovih slika: muž i 
žena. Može li se naći ijedna Chagallova slika gdje nije 
prikazan ženidbeni par? 

On na taj način ilustrira veliku biblijsku temu Saveza 
svim sjajem svojih boja i svom imaginativnom snagom 
svoje pjesničke mašte. 

Preko onih čudesnih pjesničkih konstelacija gdje an- 
đeli klize nebom iznad nekog ruskog gradića ili gdje iznad 
zgarišta i pokolja pjevaju violine, 

Chagall nam priopćava svoju osnovnu poruku: Bog je 
s nama u našem najsvakidašnijem životu. 

Od 1930. godine, od prvih odjeka velike tragedije Žido- 
va u Evropi, u djelima ovog religioznog židova javlja se 
novi lik: Raspeti iz Jeruzalema. Chagall to objašnjava: 

»Simbolički Kristov lik bio mi je oduvijek bliz, zato 
sam odlučio da mu dadem obilježje svojih mladenačkih 
snova. Htio sam prikazati Krista kao nedužno dijete. 

Moja vizija Krista želi ostati ljudska, puna ljubavi i 
bola......« 

Kroz cijeli umjetnički razvoj svoga dugotrajnog života 
Marc Chagall je ostao nepokolebivo vjeran svom vjerskom 
uvjerenju: 

»Sve se može, piše on, promijeniti u našem iskvarenom 
svijetu. Sve osim čovjekova srca, njegove žeđi za ljubavlju 
i njegove potrebe za Bogom. 

Slikarstvo, kao i svaka poezija, sudjeluje u božanskom. 
A to današnji ljudi isto tako dobro osjećaju kao i neka- 
dašnji«. F.N.D. 


+ SUSRET S KRISTOM + 

Katkada ljudi kažu: Zašto se Krist pokazao samo apo- 
stolima? Zašto ja nisam onda živio? To bi bilo nešto! Vjer- 
ski život bio bi tada mnogo lakši a ja bih bio uzoran krš- 
ćanin. Ali kako danas stvari stoje, kršćanska vjera čini mi 
se prilično komplicirana i teška tako da uopće ne oduše- 
vljava. 

Što bi ti odgovorio drugu koji bi te ironično pitao da li 
si već susreo Krista i gdje i kako ga nalaziš? Ja bih rekao 
slijedeće: 

Jako se varamo ako mislimo da smo morali živjeti pred 
2000 godina da budemo dobri kršćani. Možda bismo i mi 
bili prvo za njim trčali željni senzacija, da se nakon toga 
advratimo od tog »tesarovog sina« zbog njegovih nepod- 
nosivo tvrdih zahtjeva. 

Sve je onda bilo kao i danas i sve je danas kao što je 
onda bilo, Krist je isti. Ljudi su isti. Zar ti često nisi farizej 
koji s prezirom gleda na ostale ljude? Zar ti nisi izgubljeni 
sin koji se sa strahom vraća u očinsku kuću, i Otac te 'pri- 
ma u beskrajnoj dobroti, a ti — drugačije nego sin u pa- 
raboli — oket bježiš od kuće? Zar ti nisi nevjerni Toma 
koji znaš tako pametne protudokaze? Zar više nema žup- 
nika koji isto tako častoljubivo teži za prvim mjestom kao 
nekada Ivan i Jakov? Zar još nikada nisi zanijekao Krista? 
Zar i danas nema siromašnih udovica koje svoj posljednji 
novac daju kao dar u crkvu? 

Evanđelje je prastara povijest, ali koja se svaki dan 
ponovno događa: Svaki dan ljudi vjeruju u Krista, žrt- 
vuju se iz ljubavi prema njemu, daruju mu čitav svoj 

život. Svakodnevno čuju njegovu riječ, susreću ga u sv. 
pričesti, ljube ga u bratu kraj kojeg žive. 

Ali oni također uvije ponovno izdaju i razapinju Krista. 
Svakodnevno je on kod njih u pričesti, ali ne dobivaju 
milosti, jer ne vjeruju živom vjerom te im je sv. pričest 
postala običnom navikom. Svakodnevno su oni prosti, pa- 
kosni i grubi prema Kristu koji je prisutan u braći ljudima. 

Da li ti još uvije kažeš da je Bog daleko, da ne možeš 
susresti Krista, jer je on već 2000 sodina mrtav? Krist nije 
mrtav. On živi ovdje i danas. Nije ti potrebno nikakvo uka- 
zanje niti viđenje. Moraš samo vjerovati njegovoj riječi. 
On ti kaže: On je prisutan u Crkvi, u sv. pričesti, u rije- 
čima Sv. pisma, u bratu i u sestri. 

BAD br. 5/1968. 


A& Zadkin + 

Smrću kipara Zadkina izgubili smo jednog od najvećih 
umjetnika našeg vremena. 

Kao Chagall i Stravinski, i Osip Zadkin je bio sin »sve- 
te Rusije«. Dugo je vremena živio u Francuskoj. Ovdje 
donosimo jednu kritiku o njemu: 

»Zadkin je pripadao umjetnicima koji su najbolje shva- 
tili da uloga kipara nije u teme da neku gromadu postavi 
na postolje, nego da svjetlo i okolnu atmosferu uključi u 
svoje stvaranje; da u drvetu ili bronci otvori šupljine, us- 
jekline koje će primiti u sebe komadić neba.....« 

Svojom statuom Van Gogha, koja se nalazi u Auvers- 
sur Oise, i divnim »Orfejom« Zadkin je po riječima O. 
Picharda postao»kipar heroizma«. 

Jedno od njegovih najpoznatijih djela je spomenik u 
Rotterdamu: »Porušeni grad«. 

Ovaj spomenik je podignut u znak sjećanja na tragično 
uništenje grada koji je bombardirala njemačka avijacija 
1940., i zato predstavlja simbol našeg nesigurnog i tragičnog 
vremena. To je iskidani, rastrzani lik koji gestom punom 
molbe diže ruke u nebo. 

Kao uvjereni kršćanin Zadkin nam je ostavio vrijedno 
religiozno djelo. Njegov Krist koji nas najdublje dira svo- 
jom patetikom izrezan je iz kvrgave hrastovine njegovog 
dragog Quercya. 

Njegov prijatelj, O. Pichard, priča kako ga je ugledao 
kad je posjetio jednu izložbu religiozne umjetnosti u Lo- 
uvainu: »Klečao je iza jednog stupa u crkvi uronjen u 
molitvu«. 

Čitav Zadkinov opus, od njegova »Porušenog grada« u 
Rotterdamu do »Prometeja« govori o njegovoj žarkoj vjeri 
u duhovnu snagu koja je kadra nadahnuti svaku materiju. 
To je himna životu koji triumfira nad zemaljskim udesom. 

FN. D. 


& Molitva i život + 

Preuzv. Antonije Bloom, egzarh Ruske Crkve koji živi 
u Engleskoj, sigurno je jedna od najpoznatijih ličnosti u 
pravoslavnom svijetu. Prigodom »Susreta mladih« u Tai- 
zeu postavili su mu slijedeće pitanje: 

Kakvu vrijednost ima molitva danas za mlade kršćane 
koji žive usred sekulariziranog svijeta? Kako konkretno 
ostvariti tu molitvu? 

Donosimo prijevod odlomka iz njegova odgovora, što 
ga je iz časopisa »Aujourd'hui« (Taize) preuzeo »Foyer 
Notre-Dame«. Njegove riječi namjenjene su mladim lju- 
dima.svih duhovnih struja: 

...Često nam se čini da je teško uskladiti život i molitvu. 
To je potpuna zabluda, a potjeće odatle što imamo krivu 
sliku o životu i o molitvi. 

Mi mislimo da se Život sastoji u uznemirenoj aktivnosti, 
a molitva u tome da se povučemo negdje u osamu i zabora- 
vimo sve o bližnjem i svom ljudskom položaju. To je pog- 
rešno, to je kleveta protiv života i protiv same molitve. 

Sada ćete me upitati: pa što da radimo onda? Evo što: 
Molitva se rađa iz dvaju izvora: ili je to udivljenje prema 

Bogu i prema svemu što je Božje (naš bližnji i svijet koji 
nas okružuje, unatcč njegovih tamnih strana) ili je to 
doživljavanje tragike, naše ili drugih. 

Berdjajev je govorio: »Ako sam ja gladan, onda je to 
tjelesna činjenica; ako je moj susjed gladan, onda je to 
moralna činjenica«. U tome je tragičnost koju doživljavamo 
u svakom času: moj susjed je uvijek gladan. Nije uvijek 
gladan kruha; kadkada osjeća glad za ljudskom gestom, za 
pogledom punim ljubavi. 

I tu, kod ovog osjećanja udivljenja i tragičnosti počinje 
molitva. Dok taj osjećaj traje, sve je lako. S lakoćom mo- 
limo kad smo puni udivljenja ili kad nas zahvati osjećaj 
tragičnosti. 

A inače? Inače treba da molitvu i život spojimo u jedno. 

Ustanite ujutro, stanite pred Boga i recite: Gospodine, 
blagoslovi me, blagoslovi ovaj dan koji počinje! Zatim 
gledajte na čitav taj dan kao na Božji dar, gledajte na sa- 
moga sebe kao na Božjeg poslanika u ovoj nepoznanici koju 
predstavlja novi dan. 

Ovime je jednostavno rečena duboka misao: da sve ono 
što će se desiti toga dana nije strano Božjoj volji, da su 
to sve bez izuzetka situacije u koje vas Bog želi staviti da 
budete njegova prisutnost, njegova ljubav, njegova sami- 
lost, njegov stvaralački um, njegova hrabrost itd. 

A s gruge strane, svaki puta kada dođete u neku situ- 
aciju, vi ćete biti onaj kojeg je tu postavio Bog da vršite 
službu kršćanina, da budete djelić Kristova tijela, Božji 
utjecaj. : 

Budete li tako radili, ubrzo ćete uvidjeti da se u svakom 
času morate obratiti Bogu i reči mu: Gospodine, rasvjetli 
moj razum, ojačaj moju volju i upravljaj njome, daj mi 
vatreno srce, pomozi mi! e 

A u drugim časovima moći ćete reći: Gospodine hvala ti! 

A kada navečer iznova stanete pred Boga i kada još 
jednom promislite o danu koji je prošao, moći ćete mu 

pjevati hvalospjev, slaviti ga, sahivaljivati mu, plakati nad 
drugima i nad samim sobom. 

Počnete li na takav način soeazivau život i molitvu, 
nikada se više neće odijeliti jedno od drugoga. Život će 
biti neka vrst goriva što neprestano potiče oganj koji će 
bivati sve bogatiji, sve žarči, i koji će i vas malo po malo 
preobraziti u onaj bukteći grm o kojem govori Sv. pismo«. 

FN. D. 


& Neuspjela posuda # 

Prilikom svog osamdesetog rođendana Francois Mauriac 
objavio je kod izdavačke kuće Flammarion knjigu pod 
naslovom: »Novi intimni memoari«! Evo završetka knjige: 

Osuđujem samoga sebe u stvari koju još jednom po- 
navliam: | 

to je korak koji angažira 1 ne samo naš život i našu vječ- 
nost, nego možda život i vječnost drugih ljudi i žena, 

ako javno tvrdimo da pripadamo Kristu od svoga dje- 
tinjstva do najdublje starosti, kao što sam to ja činio, 

tvrđeći to neumorno riječima i pisanjem, 

a da nisam bio drugačiji od većine ostalih i da sam 
možda bio gori cd mnogih drugih. 

Čovjek bi umro od stida kad se ne bi podsjetio na bez- 
broinu vcisku svetaca. 

Naša je Crkva, Crkva svetaca. Danas me u čitavoj li- 
turgiji ništa toliko ne dira kao litanije svih svetih. 

A mi ostali, mi smo posude koje je lončar trebao odba- 
citi, a nije ih cdbacio zato. jer je »došao da traži i spasi ono 
što je izgubljeno«. 

No unatoč tega mi se ubrajamo u neuspjele posude 
određene da budu odbačene, a koje je lončar ipak sakupio 
i stavio na stranu. 

Tu je moje mjesto i za cijelu vječnost ne želim drugo. 

F. L. 

*& Prodavač sagova +e 


Ulica puna ljudi koji se svi nekamo žure i guraju jedan drugoga 
Uostalom, i je se guram u žurbi jer će školska nastava za koji čas 
svršiti... i | 

Odjednom iskrsne' preda mnom prodavač sagova, vukući na ramenu 
svoj šareni teret. Bio je star, prljav, a duboke tamne oči gledale su 
praznim i žalosnim pogledom. 

— Kupi jedan sag, gospođo, reče mi! 

— Ne, ne, hvala. 

— A ako ti ga dadem u pola cijene? 

Ubrzala sam korak, on također pođe brže i odjednom, zakrčivši mi 
prolaz, reče: | 

— A ako ti ga poklonim?! 

— Ne, ne, hvala... rekoh još jednom gotovo trčeći, 

Zaustavio se, zinuo od čuđenja i stao mrmljati: ,,Poklanjam joj, a 
ona opet neće. Što da sad učinim?" 

FNA 

Gospodine, Ti cijelog dana daješ i opet daješ... a mi ipak ne ma- 
rimo za Tebe... 

JOSY DE BOUCLANS , 


»Sličice iz moje kuhinje" 


%& Muzej # 

Upravo smo bili pregledali mnogobrojne i sjajne dvo- 
rane jednog muzeja u kojem je svaka prostorija bila zna- 
lački uređena, prema svom značenju i u skladu sa susjed- 
nim prostorijama. 

U jednoj dvorani mogli smo pratiti razvoj zemljine ko- 
re po dubinama, u drugoj razvoj čovjekova rada, od vre- 
mena kad je živio u špiljama do naših dana. 

Ovdje je bilo sakupljeno pokućstvo Luja XIV, ondje 


istočnjački sagovi, tamo dalje srednjovjekovno oružje, a 


još dalje prikazan je napredak kemijske industrije... 
Široke stepenice vcde iz jednog kata u drugi; vrata se 
otvaraju i otkrivaju nova bogatstva... 

Ja rekoh svome prijatelju: Kakve li organizacije! Sve 
je upravo savršeno raspoređeno! Prava divota! Kad po- 
mislim da su se ove dvorane same izgradile i da se svaki 
predmet sam postavio na pravo mjesto bez ičije pomoći... 

— Što to govoriš!? 

— Pa ti nisi valjda toliko zaostao da vjeruješ da iza 
svega ovoga stoji neki um, neki direktor muzeja? 

— Pa to je očigledno! Dapače muzej nosi njesovo ime. 

— E, to je klopka za budale, dragi moj! Taj gospodin 
ne postoji. Vidjet ćeš da ćemo jednoga dana olkriti pri- 
rodne zakone koji su upravljali uređenjem muzeja, tako 
da nije bila potrebna čovjekova intervencija... 

— Idiote! 5 

— Hvala!... Zašto nisi tako rezonirao onda kada sam 
ti rekao da je već čudesno ustrojstvo čovjekova tijela do- 
voljno da mi dokaže da Bog postoji?... 

F. L. 


PRIMILI SMO [| PREPORUČUJEMO 

— MILOSTI PUNA — Jean Galot. Knjiga kroz koju ćemo upoznati is- 
tinski lik Marijin. Izdaje knjižnica ,Vrelo života". Cijena 11 ND. 
Narudžbe: dr. Đuro Gračanin, Zagreb Il, pp 885. 

— TKO ĆE MI ODGOVORITI — Anne Marie. Knjižica koja lijepo govori 
djevojkama o tajnama našeg postanka, o ljubavi, majčinstvu i očin- 
stvu, Sa zanimnjem će je pročitati svaka 13 — 14 godišnja djevojka, 
jer njima je upravo namjenjena. Cijena 2,50 ND. 

— TKO ĆE MI REĆI ISTINU — C. Pereira. Knjižica koja o istoj temi 
govori mladićima iste dobi. Cijena 3 ND. Narudžbe: Uredništvo 
»,Glasa koncila". 

— VJERA JEDNOG POGANINA — jeca: Claude Barreau. Cijena 5 ND. 
Narudžbe: Hrv. knjiž. društvo sv. Ćirila i Metoda, Zagreb, Tomi- 
slavov trg 21. 

— KAIROS — TRIBINA KRŠĆANSKE MLADEŽI — Nova revija za mladež. 
Narudžbe: Kairos — tribina kršćanske mladeži, Samobor P. p. 1. 
Cijena pojedinom primjerku 2,50 ND. 

Dragi čitatelji i čitateljice, 


Započinjemo uz pomoć Božju s izlaženjem drugog godišta ,,Gospinog 
ognjišta". Prema vašoj želji tiskat ćemo veći dio teksta većim slovima. 
Da ne skraćujemo sadržaj povećali smo časopis za četiri stranice. Na- 
damo se da ćete biti zadovoljni. 


U sadržajnom pogledu nastavljamo istim putem kao i dosada: do- 
nosit ćemo članke koji pobuđuju na razmišljanje, povezujući nadna- 
ravnu stvarnost sa svakodnevnim životom. 


Bit će to uglavnom članci O. Fernanda Lelottea iz Bruxellesa ili 
članci iz sadašnjeg časopisa ,Foyer Notre-Dame" (Bruxelles); Članci O. 
Lelottea bit će potpisani F. L., a članci iz časopisa ,Foyer Notre-Dame" 
označeni su s F. N. D, 


Crpsti ćemo građu i iz časopisa na njemačkom jeziku ,Brief an 
Dich", a te ćemo priloge označivati s BAD, 


Hijeli bismo da u ovoj godini bude više originalnih članaka, pa 
željno očekujemo suradnju. Molimo da suradnju šaljete na adresu 
Uredništva Gospinog ognjišta, Zagreb Ill, Jordaovac 110. 


Uradništvo 


Izvori: Fernand Lelotte, Bruxelles, — Foyer Notre-Dame, Bruxelles 
Brief an Dich, Bad Godesberg 
S dopuštenjem crkvenih i redovničkih vlasti 
Izdaje: Kolegij Družbe Isusove — Zagreb III — Jordanovac 110 
Uređuje: Nikola Imbrišek D. I, Zagreb III, Jordanovac 110 
Uređuje: Mijo Matošević D. I., Zagreb II, Jordanovac 110 
Tisak; Grafičko poduzeće ,,6. Maj" Ivanić-Grad 
List izlazi od listopada do uključivo lipnja. Pojedini broj 1 ND. Godišnja 
pretplata za redovite pretplatnike 9 ND. Za inozemstvo dvostruko, Novac 
za pretplatu šaljite poštanskom uputnicom na adresu: 
Uprava Gospinog ognjišta, Jordanovac 110, Zagreb III. 


Mo; život u Bogu 


++..+..+1+++1.1+>+3+++1+31+.1+++.+++.+ 


LE dozivamao Boga, vičema u ćas glać, 
kaa da je an taka daleke da nikaka» g'a6 
nije dovoljna jak da doepce da njega. 


a en je take blizu da ga upcava zala ne 
Bidima, 


zate šta 6ma tolika oekzuženi njime. 


CUpijek mićlime da on može oedgavaciti 4a- 
mao nečim izvanceđdnim ; 


pa oanda ne čujeme kaka iz dana u dan 
odgevaca jednostavne živelem koji nam 
pcuza. 
£ 
YJaj čivoat je ujedna naša zadaća i naša 
škola: 


ne pcomatcajmae Gaga kceza nji, nege pzae- 
matltzajmae njega kcez (Boga, 


i 6ćve će naći tečna 6voje mjesta i 600j 
Cićti ćmić6aa .,. 


ISABELLE RIVIERE 


.Kltica crvenih ruža“ (Correa) 
(,Le Bouquet de roses rouges“) 


